ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

  สรุปข้อมูลจากงบการเงินและอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานของบริษัทและบริษัทย่อย
  ในระยะ 3 ปีที่ผ่านมา มีดังนี้

 (หน่วย: พันบาท)

+------------------------------+---------+---+----------+---+----------+---+
| ข้อมูลทางการเงิน                | 2556    |   | 2555     |   | 2554     |   |
|                              |         |   |          |   |          |   |
|                              |         |   | ป        |   | ป        |   |
|                              |         |   | รับปรุงใหม่ |   | รับปรุงใหม่ |   |
+------------------------------+---------+---+----------+---+----------+---+
| สินทรัพย์รวม                    | 7,      |   | 7        |   | 6        |   |
|                              | 798,477 |   | ,065,738 |   | ,662,395 |   |
+------------------------------+---------+---+----------+---+----------+---+
| หนี้สินรวม                      | 5,      |   | 4        |   | 4        |   |
|                              | 510,235 |   | ,621,841 |   | ,125,654 |   |
+------------------------------+---------+---+----------+---+----------+---+
| ทุนจดทะเบียนเรียกชำระแล้ว        | 2,      |   | 2        |   | 2        |   |
|                              | 751,467 |   | ,751,467 |   | ,466,492 |   |
+------------------------------+---------+---+----------+---+----------+---+
| ส่วนของผู้ถือหุ้น                  | 2,      |   | 2        |   | 2        |   |
|                              | 288,242 |   | ,443,898 |   | ,536,741 |   |
+------------------------------+---------+---+----------+---+----------+---+
| รายได้จากการประกอบกิจการโรงแรม | 997,415 |   | 908,898  |   | 743,552  |   |
+------------------------------+---------+---+----------+---+----------+---+
| รายได้จากการขายอสังหาริมทรัพย์    | 209,521 |   | 29,309   |   | 89,455   |   |
+------------------------------+---------+---+----------+---+----------+---+
| รายได้รวม                     | 1,      |   | 993,724  |   | 889,168  |   |
|                              | 300,034 |   |          |   |          |   |
+------------------------------+---------+---+----------+---+----------+---+
| กำไร (ขาดทุน) สำหรับปี          | (1      |   | (        |   | 407,017  | ² |
|                              | 55,655) |   | 377,818) |   |          |   |
+------------------------------+---------+---+----------+---+----------+---+
| อัตราการเติบโต (%)             |         |   |          |   |          |   |
+------------------------------+---------+---+----------+---+----------+---+
| สินทรัพย์รวม                    | 10.37%  |   | 6.05%    |   | (4.67%)  |   |
+------------------------------+---------+---+----------+---+----------+---+
| รายได้จากการประกอบกิจการโรงแรม | 9.74%   |   | 22.24%   |   | 9.13%    |   |
+------------------------------+---------+---+----------+---+----------+---+
| รายได้จากการขายอสังหาริมทรัพย์    | 614.87% |   | (67.24%) |   | (1.61%)  |   |
+------------------------------+---------+---+----------+---+----------+---+
| รายได้รวม                     | 30.82%  |   | 11.76%   |   | 9.62%    |   |
+------------------------------+---------+---+----------+---+----------+---+
| ส่วนของผู้ถือหุ้น                  | (6.37%) |   | (3.66%)  |   | 194.37%  |   |
+------------------------------+---------+---+----------+---+----------+---+
| อัตราส่วนทางการเงิน             |         |   |          |   |          |   |
|                              |         |   |          |   |          |   |
| อัตรา                         |         |   |          |   |          |   |
| ส่วนแสดงความสามารถในการหากำไร |         |   |          |   |          |   |
| (%)                          |         |   |          |   |          |   |
+------------------------------+---------+---+----------+---+----------+---+
| อัตรากำไรขั้นต้น                 | 57.70%  |   | 62.91%   |   | 59.46%   |   |
+------------------------------+---------+---+----------+---+----------+---+
| อัตรากำไร                     | (       |   | (38.02%) |   | 45.78%   | ² |
|                              | 11.97%) |   |          |   |          |   |
+------------------------------+---------+---+----------+---+----------+---+
| อัตราผลตอบแทนผู้ถือหุ้น            | (6.80%) |   | (15.46%) |   | 16.04%   | ² |
+------------------------------+---------+---+----------+---+----------+---+
| อัตราผลตอบแทนจากสินทรัพย์        | (2.09%) |   | (5.50%)  |   | 5.96%    | ² |
+------------------------------+---------+---+----------+---+----------+---+

  ^((หน่วย: พันบาท))

[TABLE]

  หมายเหตุ : 1.
  จำนวนหุ้นที่ใช้คำนวณจากจำนวนถัวเฉลี่ยถ่วงน้ำหนักของหุ้นสามัญที่เรียกชำระแล้ว

  2. กำไรสำหรับปี 2554
  ที่แสดงเปรียบเทียบและใช้ในการคำนวนอัตราส่วนทางการเงินเป็นกำไรก่อนปรับปรุงใหม่

14. การวิเคราะห์และคำอธิบายของฝ่ายจัดการ

  14.1 สรุปผลการดำเนินงานปีที่ผ่านมา

บริษัท แกรนด์ แอสเสท โฮเทลส์ แอนด์ พรอพเพอร์ตี้ จำกัด (มหาชน) และบริษัทย่อย
(กลุ่มบริษัท) ขอชี้แจงผลการดำเนินงานสำหรับปี 2556
งบการเงินรวมของกลุ่มบริษัทแสดงผลการดำเนินงานขาดทุน 156 ล้านบาท ลดลงจากผลขาดทุน
378 ล้านบาท ในปี 2555 เป็นจำนวน 222 ล้านบาท หรือร้อยละ 59
และงบการเงินเฉพาะกิจการแสดงผลการดำเนินงานขาดทุน 81 ล้านบาท ลดลงจากผลขาดทุน 301
ล้านบาท ในปี 2555 เป็นจำนวน 220 ล้านบาท หรือร้อยละ 73
ปัจจัยซึ่งส่งผลกระทบต่อผลการดำเนินงานที่เปลี่ยนแปลงจากปีก่อนอย่างมีสาระสำคัญ
เป็นผลสืบเนื่องมาจากการเพิ่มขึ้นของกำไรขั้นต้นจากธุรกิจอสังหาริมทรัพย์
อันเป็นผลมาจากการโอนกรรมสิทธิ์ห้องชุดในโครงการไฮด์ สุขุมวิท ประมาณ 58 ล้านบาท
และค่าใช้จ่ายในด้านการขายของบริษัทฯ ที่ลดลงประมาณ 81 ล้านบาท เนื่องจากโครงการไฮด์
สุขุมวิท มียอดขายที่ทำสัญญาจะซื้อจะขายแล้วเกินกว่าร้อยละ 90 ของจำนวนห้องชุดที่ขายทั้งหมด
และค่าใช้จ่ายทางการเงินที่ลดลงอีก 43 ล้านบาท เนื่องจาก มีดอกเบี้ยจ่ายของโครงการ ไฮด์
สุขุมวิท บางส่วนใน ปี 2555
ไม่สามารถรวมเป็นต้นทุนโครงการในงบแสดงฐานะการเงินได้เนื่องจากการหยุดการก่อสร้างจนถึงเดือนมีนาคม
2555 อีกทั้งในระหว่างปี บริษัทฯ
บันทึกรายได้อื่นจากการลดลงของประมาณการค่าใช้จ่ายซึ่งไม่เกิดขึ้นจริง จำนวนรวมประมาณ 45
ล้านบาท

รายได้จากธุรกิจโรงแรมและอสังหาริมทรัพย์

  ในปี 2556 กลุ่มบริษัท มีรายได้รวม จำนวน 1,300 ล้านบาท เพิ่มขึ้นจากปี 2555 จำนวน 306
  ล้านบาท คิดเป็นร้อยละ 31 โดยเป็นส่วนของบริษัทฯ จำนวน 937 ล้านบาท เพิ่มขึ้นจากปี 2555
  จำนวน 237 ล้านบาท คิดเป็นร้อยละ 34 โดยมีรายละเอียดดังนี้

รายได้จากการประกอบกิจการโรงแรม

  รายได้จากการประกอบกิจการโรงแรมของกลุ่มบริษัท ในปี 2556 มีจำนวนรวมทั้งสิ้น 997
  ล้านบาท หรือคิดเป็นร้อยละ 77 ของรายได้รวม เพิ่มขึ้นจากปี 2555 เป็นเงินจำนวน 88
  ล้านบาท หรือคิดเป็นร้อยละ 10 โดยมาจากส่วนที่เป็นโรงแรมของบริษัทฯ คือโรงแรมเดอะ
  เวสทิน แกรนด์ สุขุมวิท จำนวน 584 ล้านบาท เพิ่มขึ้นจากปี 2555 จำนวน 24 ล้านบาท
  หรือคิดเป็นร้อยละ 4 และจากบริษัทย่อย คือโรงแรม เชอราตัน หัวหิน รีสอร์ท แอนด์ สปา
  และโรงแรมเชอราตัน หัวหิน ปราณบุรี วิลล่า จำนวน 413 ล้านบาท เพิ่มขึ้นจากปี 2555
  จำนวน 64 ล้านบาท หรือร้อยละ 18
  รายได้ที่เพิ่มขึ้นนี้เป็นผลมาจากอัตราการเข้าพักในธุรกิจโรงแรมของกลุ่มบริษัทเพิ่มขึ้นร้อยละ 2-3
  เมื่อเทียบกับปีก่อน ในขณะที่ราคาค่าห้องพักเพิ่มขึ้นร้อยละ 6-7 เมื่อเทียบกับปีก่อน
  ซึ่งเป็นไปตามแนวโน้มเดียวกันกับกลุ่มธุรกิจโรงแรมในระดับเดียวกัน นอกจากนี้
  บริษัทฯได้เปิดโรงแรมใหม่ คือ โรงแรมเชอราตัน หัวหิน ปราณบุรี วิลล่า
  ซึ่งเริ่มเปิดให้เข้าพักได้ตั้งแต่วันที่ 1 ตุลาคม 2556 เป็นต้นมา มีรายได้ระหว่างปี ประมาณ 11
  ล้านบาท

รายได้จากธุรกิจอสังหาริมทรัพย์

ในปี 2556 นี้ บริษัทฯ มีการรับรู้รายได้จากธุรกิจอสังหาริมทรัพย์ทั้งสิ้นจำนวน 210 ล้านบาท
หรือคิดเป็นร้อยละ 16 ของรายได้รวม โดยบริษัทฯ
มีการรับรู้รายได้ดังกล่าวเมื่อมีการโอนกรรมสิทธิ์บ้าน หรือห้องชุดให้แก่ผู้ซื้อ โดยมีรายละเอียดดังนี้

  -------------------------------- ------------------ -------------------- -------------------------------
  ชื่อโครงการ                        จำนวนที่โอนกรรมสิทธิ์   มูลค่าที่โอนกรรมสิทธิ์ในปี   จำนวนที่เหลือของโครงการ(หลัง/ห้อง)
                                   ในปี 2556 (หลัง/ห้อง) 2556 (ล้านบาท)        

  1) โครงการหัวหิน บลู ลากูน -         7                  52                   6
  คอนโดมิเนียม                                                               

  2) โครงการหัวหิน บลู ลากูน - วิลล่า    2                  32                   -

  3) โครงการเดอะ เทรนด์ดี้ คอนโดมิเนียม 1                  23                   2

  4) โครงการไฮด์ สุขุมวิท              9                  103                  445

  รวม                              19                 210                  452
  -------------------------------- ------------------ -------------------- -------------------------------

  รายได้อื่น

  รายได้อื่นของกลุ่มบริษัทสำหรับปี 2556 จำนวน 93 ล้านบาท หรือคิดเป็นร้อยละ 7
  ของรายได้รวม เพิ่มขึ้นจากปี 2555 จำนวน 37 ล้านบาท คิดเป็นร้อยละ 66
  โดยรายได้ส่วนใหญ่ที่เพิ่มขึ้นมาจากรายได้จากการลดประมาณการค่าใช้จ่ายของโครงการต่าง ๆ
  ซึ่งไม่เกิดขึ้นจริงของบริษัทฯ จำนวนรวม 45 ล้านบาท

  ต้นทุนและค่าใช้จ่ายในการขายและบริหาร และอื่น ๆ

  ต้นทุนและค่าใช้จ่ายรวมของกลุ่มบริษัทสำหรับปี 2556 มีจำนวนรวม 1,377 ล้านบาท
  เพิ่มขึ้นจากปี 2555 จำนวน 149 ล้านบาท หรือคิดเป็นร้อยละ 12 โดยเป็นส่วนของบริษัทฯ
  จำนวน 944 ล้านบาท เพิ่มขึ้นจากปี 2555 จำนวน 91 ล้านบาท หรือคิดเป็นร้อยละ 11
  โดยมีรายละเอียดดังนี้

  ต้นทุนการประกอบกิจการโรงแรม

  ต้นทุนการประกอบกิจการโรงแรมของกลุ่มบริษัท เพิ่มขึ้นจากปี 2555 จำนวน 41 ล้านบาท
  หรือร้อยละ 13 สำหรับบริษัทฯ เพิ่มขึ้นจากปี 2555 จำนวน 9 ล้านบาท หรือร้อยละ 5
  โดยเป็นผลจากรายได้ที่เพิ่มขึ้นตามที่กล่าวไว้ข้างต้น

  ต้นทุนการขายอสังหาริมทรัพย์

  ต้นทุนการขายอสังหาริมทรัพย์ของบริษัทฯ เพิ่มขึ้นจากปี 2555 จำนวน 122 ล้านบาท
  จากการที่บริษัทเริ่มมีการรับรู้รายได้จากการโอนกรรมสิทธิ์ห้องชุดของโครงการไฮด์ สุขุมวิท
  ตามที่กล่าวไว้ข้างต้น

  ค่าใช้จ่ายในการขายและบริหาร

  ค่าใช้จ่ายในการขายและบริหารของกลุ่มบริษัท มีจำนวนรวม 685 ล้านบาท ลดลงจากปี 2555
  จำนวน 1 ล้านบาท โดยเป็นส่วนของบริษัทฯ จำนวน 479 ล้านบาท ลดลงจากปี 2555 จำนวน
  56 ล้านบาท คิดเป็นร้อยละ 10 โดยส่วนใหญ่เป็นการลดลงจากค่าใช้จ่ายในการขาย จำนวน 69
  ล้านบาท ซึ่งเกิดจากการลดลงของยอดคงเหลือของห้องชุดในโครงการ ไฮด์ สุขุมวิท ซึ่ง ณ สิ้นปี
  2556 บริษัทฯ ได้มีการทำสัญญาจะซื้อจะขายไปมากกว่าร้อยละ 90 ของจำนวนห้องชุดทั้งหมด
  ทำให้ค่าใช้จ่ายในการทำการตลาด ค่าใช้จ่ายในการส่งเสริมการขาย
  และค่านายหน้าในการขายห้องชุดลดลง สำหรับค่าใช้จ่ายบริหารของกลุ่มบริษัท
  แม้ว่าค่าใช้จ่ายบางส่วนที่ตั้งขึ้นในปี 2555 จำนวนประมาณ 114 ล้านบาท เช่น
  การตั้งเพิ่มเงินสำรองเพื่อชดเชยความเสียหายแก่ลูกค้าเก่าของโครงการไฮด์ สุขุมวิท
  การตั้งเพิ่มสำรองค่าชดเชยความเสียหายการก่อสร้างแก่ผู้รับเหมา
  และการตั้งเพิ่มสำรองค่าชดเชยความเสียหายจากคดีฟ้องร้อง เป็นต้น ไม่ได้เกิดขึ้นในปี 2556
  แล้วก็ตาม แต่ค่าใช้จ่ายบริหารของกลุ่มบริษัทในปี 2556 ซึ่งมีจำนวน 530 ล้านบาท
  ยังคงเพิ่มขึ้นจากปี 2555 จำนวน 68 ล้านบาท เนื่องจากบริษัทฯ
  มีค่าใช้จ่ายเพิ่มในการดำเนินการเพื่อเปิดโครงการไฮด์ สุขุมวิท
  มีการตั้งสำรองค่าชดเชยความเสียหายจากคดีฟ้องร้อง
  การตั้งเพิ่มสำรองเบี้ยปรับเงินเพิ่มภาษีจากการขายโครงการคราวน์ พลาซ่า สุขุมวิท
  ส่วนค่าใช้จ่ายที่เพิ่มที่บริษัทย่อยเนื่องจากการปรับปรุงโรงแรมและเปิดดำเนินการของโรงแรมเชอราตัน
  หัวหิน ปราณบุรี วิลล่า ดังนั้น จึงทำให้ค่าใช้จ่ายในการขายและบริหารของกลุ่มบริษัทลดลงจากปี
  2555 เพียง 1 ล้านบาท

  ค่าเสื่อมราคาและค่าตัดจำหน่าย

  ค่าเสื่อมราคาและค่าตัดจำหน่ายของบริษัทฯในปี 2556 เพิ่มขึ้น 15 ล้านบาท หรือร้อยละ 16
  เมื่อเทียบกับปี 2555 เนื่องจากการปรับปรุงโรงแรมเดอะ เวสทิน แกรนด์ สุขุมวิท
  ทั้งในส่วนของห้องพัก ห้องจัดเลี้ยง และห้องอาหาร อย่างไรก็ตาม
  ค่าเสื่อมราคาและค่าตัดจำหน่ายของกลุ่มบริษัทในปี 2556 ลดลง 14 ล้านบาท หรือร้อยละ 7
  เมื่อเทียบกับปี 2555 ทั้งนี้เป็นผลเนื่องมาจากอุปกรณ์ประเภท เครื่องตกแต่ง เครื่องมือเครื่องใช้
  และอุปกรณ์ดำเนินงานในธุรกิจโรงแรมของบริษัทย่อย ได้มีการตัดค่าเสื่อมราคาหมดแล้ว
  โดยมูลค่าตามบัญชีก่อนหักค่าเสื่อมราคาสะสมของอุปกรณ์ดังกล่าวเพิ่มขึ้นจากปี 2555 เป็นจำนวน
  75 ล้านบาท

  ค่าใช้จ่ายทางการเงิน

  ค่าใช้จ่ายทางการเงินของกลุ่มบริษัท เมื่อเทียบกับปีก่อนลดลง 43 ล้านบาท หรือร้อยละ 25
  เนื่องจากการที่โครงการไฮด์ สุขุมวิท เริ่มมีการพัฒนาต่อตั้งแต่เดือนมีนาคม 2555
  ทำให้ดอกเบี้ยจ่ายจากการกู้ยืมเพื่อมาก่อสร้างโครงการที่เกิดขึ้นของปี 2556
  จะถูกนำไปรวมอยู่เป็นส่วนหนึ่งของต้นทุนโครงการมากกว่าปีก่อนเป็นจำนวน 68 ล้านบาท
  ดังนั้นดอกเบี้ยจ่ายที่แสดงอยู่ในงบกำไรขาดทุนเบ็ดเสร็จจึงน้อยกว่าปกติดอกเบี้ย

  14.2 ฐานะการเงิน

  สินทรัพย์

  สินทรัพย์รวมของกลุ่มบริษัท ณ 31 ธันวาคม 2556 มีจำนวน 7,798 ล้านบาท เพิ่มขึ้น733
  ล้านบาท หรือคิดเป็นร้อยละ 10 เมื่อเทียบกับสินทรัพย์รวม จำนวน 7,065 ล้านบาท ณ สิ้นปี
  2555 โดยเป็นการเพิ่มขึ้นในสินทรัพย์หมุนเวียนจำนวน 1,527 ล้านบาท
  ในขณะที่สินทรัพย์ไม่หมุนเวียนลดลงจำนวน 794 ล้านบาท โดยมีรายละเอียดดังนี้

-   การเพิ่มขึ้นในสินทรัพย์หมุนเวียนของกลุ่มบริษัท จำนวน 1,527 ล้านบาท
    ส่วนใหญ่เป็นการเพิ่มขึ้นในสินทรัพย์ประเภทต้นทุนการพัฒนาอสังหาริมทรัพย์ของบริษัทฯ จำนวน
    1,192 ล้านบาท ซึ่งสะท้อนความคืบหน้าของงานก่อสร้างโครงการไฮด์ สุขุมวิท
    ซึ่งเริ่มก่อสร้างมาตั้งแต่ปี 2555 โดยมีกำหนดการแล้วเสร็จสมบูรณ์ภายในต้นปี 2557
    นอกจากนี้ ในปี 2556 บริษัท ฮอนเนอร์ บิวซิเนส จำกัด ซึ่งเป็นบริษัทย่อยของบริษัทฯ
    ได้เข้าซื้อหุ้นของบริษัท โอเวนเดล จำกัด ทำให้กลุ่มบริษัท มีทรัพย์สินเพิ่มขึ้น
    โดยเป็นสินทรัพย์หมุนเวียนเพิ่มขึ้น จำนวน 178 ล้านบาท จากการที่บริษัท โอเวนเดล จำกัด
    ได้ทำสัญญาที่จะขายโรงแรมที่บริหารแห่งหนึ่ง คือ โรงแรม ดิ เอวาซอน หัวหิน รีสอร์ท แอนด์
    สปาให้แก่บริษัทที่ไม่เกี่ยวข้องกันแห่งหนึ่ง โดยแสดงไว้เป็นสินทรัพย์ไม่หมุนเวียนที่ถือไว้เพื่อขาย

-   การลดลงในสินทรัพย์ไม่หมุนเวียนจำนวน 794 ล้านบาท
    ส่วนใหญ่เป็นการลดลงในสินทรัพย์ประเภทที่ดิน อาคารและอุปกรณ์ เนื่องจากการขายโครงการ
    คราวน์ พลาซ่า สุขุมวิท มูลค่าสุทธิตามบัญชีจำนวน 1,316 ล้านบาท
    และมีการตัดจำหน่ายสำนักงานขายของโครงการไฮด์ สุขุมวิท ซึ่งมีมูลค่าสุทธิตามบัญชีจำนวน
    21 ล้านบาท
    ในขณะเดียวกันกลุ่มบริษัทก็ได้มีการลงทุนเพิ่มในการซื้ออุปกรณ์ตกแต่งและเครื่องใช้ในการดำเนินงานรวมทั้งการปรับปรุงห้องอาหารของโรงแรม
    จำนวน 290 ล้านบาท นอกจากนี้ บริษัทฯ
    ได้วางเงินมัดจำเพื่อซื้อที่ดินพร้อมสิ่งปลูกสร้างซึ่งใช้ในการพัฒนาโครงการของบริษัทฯ
    ในอนาคต จำนวน 100 ล้านบาท และได้รับสิทธิการเช่าจากการลงทุนในบริษัท โอเวนเดล
    จำกัด ซึ่งต่อมาได้ให้บริษัท ฮอนเนอร์ บิวซิเนส จำกัด ซึ่งเป็นบริษัทย่อยของบริษัทฯ
    ได้เช่าช่วงสิทธิดังกล่าวเพื่อใช้เป็นที่ตั้งของโรงแรมเชอราตัน หัวหิน ปราณบุรี วิลล่า
    ในปัจจุบัน

  หนี้สินรวม

  หนี้สินรวมของของกลุ่มบริษัท ณ 31 ธันวาคม 2556 มีจำนวน 5,510 ล้านบาท เพิ่มขึ้น 888
  ล้านบาท หรือคิดเป็นร้อยละ 19 เมื่อเทียบกับหนี้สินรวมจำนวน 4,622 ล้านบาท ณ สิ้นปี 2555
  โดยเป็นการเพิ่มขึ้นในหนี้สินไม่หมุนเวียนจำนวน 2,065 ล้านบาท
  ในขณะที่หนี้สินหมุนเวียนลดลงจำนวน 1,177 ล้านบาท โดยมีรายละเอียดดังนี้

-   การลดลงในหนี้สินหมุนเวียน จำนวน 1,177 ล้านบาท
    ส่วนใหญ่เป็นการลดลงจากการชำระคืนเงินกู้ยืมจากธนาคารในประเทศสองแห่งจำนวนรวมทั้งสิ้น
    3,303 ล้านบาท
    โดยเป็นส่วนที่ของเงินกู้ยืมระยะยาวจากธนาคารในส่วนที่ถึงกำหนดชำระในหนึ่งปี ลดลงสุทธิ
    จำนวน 1,707 ล้านบาท อย่างไรก็ตาม มีการเพิ่มขึ้นของเงินมัดจำรับจากลูกค้าจำนวน 464
    ล้านบาท ซึ่งเป็นเงินดาวน์และเงินมัดจำค่างวดรับจากผู้ซื้อห้องชุดในโครงการไฮด์ สุขุมวิท
    ซึ่งปัจจุบันมีผู้ทำสัญญาเกินกว่าร้อยละ 90 ของจำนวนห้องชุดที่ขายทั้งหมด โดย ณ สิ้นปี 2556
    โครงการดังกล่าวได้พร้อมเข้าอยู่และเริ่มมีการโอนกรรมสิทธิ์แล้วจำนวน 9 ห้อง
    ดังนั้นจึงทำให้หนี้สินหมุนเวียนลดลงเพียง 1,177 ล้านบาท

-   การเพิ่มขึ้นในหนี้สินไม่หมุนเวียน จำนวน 2,065 ล้านบาท
    ส่วนใหญ่เกิดขึ้นจากการกู้ยืมเงินกู้ยืมระยะยาวจากธนาคารในประเทศแห่งหนึ่งเพิ่มขึ้นจำนวน
    3,660 ล้านบาท โดยเงินกู้จำนวนหนึ่งได้นำไปชำระหนี้ต่อธนาคารในประเทศสองแห่ง
    ตามที่กล่าวข้างต้น และส่วนที่เหลือได้นำมาเพื่อใช้ในการก่อสร้างโครงการ

  ส่วนของผู้ถือหุ้น

  ณ วันที่ 31 ธันวาคม 2556 ส่วนของผู้ถือหุ้นของบริษัทฯ มีจำนวน 2,288 ล้านบาท ลดลง 156
  ล้านบาท หรือคิดเป็นร้อยละ 6 เมื่อเทียบกับส่วนของผู้ถือหุ้น จำนวน 2,444 ล้านบาท ของ ณ
  สิ้นปี 2555 ซึ่งมาจากผลประกอบการขาดทุนของกลุ่มบริษัทในปี 2556
  ดังที่กล่าวไว้ในหัวข้อคำอธิบายผลการดำเนินงาน 14.1

  14.3 แหล่งที่มาของเงินทุน

  ในระหว่างปี 2556 แหล่งที่มาของเงินทุนที่สำคัญของบริษัทฯ
  ส่วนใหญ่มาจากเงินสดสุทธิรับจากผลประกอบการ ซึ่งได้แก่ เงินจอง เงินมัดจำรับค่างวด
  และเงินโอนกรรมสิทธิ์จากผู้ซื้อห้องชุดของโครงการไฮด์ สุขุมวิท จำนวน 456 ล้านบาท
  จากการขายสินทรัพย์ถาวรในธุรกิจโรงแรม ได้แก่ โครงการ คราวน์ พลาซ่า สุขุมวิท มูลค่า
  1,500 ล้านบาท และจากเงินรับจากเงินกู้ยืมจากสถาบันการเงินแห่งหนึ่งจำนวน 3,660
  ล้านบาท

14.4 การบริหารจัดการสภาพคล่อง

  ในระหว่างปี 2556 แหล่งที่มาของเงินทุนดังที่กล่าวไว้ข้างต้น
  ส่วนใหญ่ได้นำไปใช้เพื่อจ่ายชำระค่าก่อสร้าง และหนี้ค่าก่อสร้างอื่น ๆ
  ที่เกี่ยวข้องของโครงการไฮด์ สุขุมวิท จำนวน 1,066 ล้านบาท
  ชำระคืนหนี้เงินกู้ยืมระยะยาวที่ถึงกำหนดชำระจากสถาบันการเงินจำนวน 3,303 ล้านบาท
  จ่ายค่าดอกเบี้ย จำนวน 264 ล้านบาท จ่ายเงินสดเพื่อซื้อหุ้นของบริษัท โอเวนเดล จำกัด
  จำนวน 303 ล้านบาท จ่ายเงินมัดจำในการซื้อที่ดินเพื่อนำมาพัฒนาโครงการในอนาคต จำนวน
  100 ล้านบาท และการจ่ายซื้ออุปกรณ์ตกแต่งและเครื่องใช้ในการดำเนินงาน
  รวมทั้งการปรับปรุงห้องจัดเลี้ยงของโรงแรม จำนวน 290 ล้านบาท